ddrg/super_eurlex huggingface dataset:
(5)

Kommissionens beslutning 2003/213/EF af 25. marts 2003 om anvendelse af artikel 3, stk. 3, litra e), i direktiv 1999/5/EF på radiokommunikationsudstyr beregnet til brug om bord på ikke-SOLAS-skibe, og som er beregnet til at indgå i det automatiske identifikationssystem (AIS) (2) finder kun anvendelse på udstyr, der er beregnet til brug om bord på ikke-SOLAS-skibe. Et højt sikkerhedsniveau anses kun for at kunne opnås, hvis alt udstyr, der bruges om bord på ikke-SOLAS-skibe og tilhørende landstationer, som deltager i AIS-systemet, fungerer korrekt. De samme krav bør derfor gælde for alle AIS-stationer.
(4)

Økofin-Rådet indvilligede i konklusionerne af 25. november 2003 i at stille en yderligere bevilling til rådighed til EIB-långivning til Rusland og de vestlige NIS-lande som en videreudbygning af afgørelse 2001/777/EF til projekter inden for områder, hvor EIB har en komparativ fordel, og hvor der er en uopfyldt låneefterspørgsel. De områder, inden for hvilke EIB anses for at have en komparativ fordel, er: miljø samt transport-, telekommunikations- og energiinfrastruktur i prioriterede TEN-korridorer (de transeuropæiske net) med grænseoverskridende virkninger for en medlemsstat.
DA Den Europæiske Unions Tidende L 19/75

KOMMISSIONENS BESLUTNING

af 27. december 2004

om tildeling af ekstra dage til havs til Nederlandene ifølge bilag V til Rådets forordning (EF) nr. 2287/2003

(meddelt under nummer K(2004) 5269)

(Kun den nederlandske udgave er autentisk)

(2005/38/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2287/2003 af 19. december 2003 om fastsættelse for 2004 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (1), særlig bilag V, punkt 6, litra c), og

ud fra følgende betragtninger:

(1) I punkt 6, litra a), i bilag V til forordning (EF) nr. 2287/2003 er det antal dage anført, hvor visse EF-fiskerfartøjer kan være til havs i de geografiske områder, der er defineret i punkt 2 i nævnte bilag, fra den 1. februar 2004 til den 31. december 2004.

(2) Ifølge punkt 6, litra c), i ovennævnte bilag kan Kommissionen tildele medlemsstaterne et ekstra antal dage, hvor et fartøj, der medfører redskaber som angivet i punkt 4 i nævnte bilag, kan være til havs, på grundlag af de resultater, der siden den 1. januar 2002 er opnået ved oplægningsprogrammerne for fiskerfartøjer, der er omfattet af bestemmelserne i nævnte bilag.

(3) Nederlandene har fremlagt data om oplægning i 2002 og 2003 af fiskerfartøjer, der om bord medfører bomtrawl med en maskestørrelse på 80 mm eller derover.

(4) På baggrund af de fremlagte data bør Nederlandene tildeles ekstra dage til havs for fiskerfartøjer, der medfører redskaber som angivet i punkt 4, litra b), i bilag V til forordning (EF) nr. 2287/2003 —

VEDTAGET FØLGENDE BESLUTNING:

Artikel 1

To ekstra dage, ud over dem, der er fastsat i punkt 6, litra a), i bilag V til forordning (EF) nr. 2287/2003, tildeles i hver kalendermåned til Nederlandene for fiskerfartøjer, der om bord medfører bomtrawl med en maskestørrelse på 80 mm eller derover.

Artikel 2

Denne beslutning er rettet til Kongeriget Nederlandene.

Udfærdiget i Bruxelles, den 27. december 2004. På Kommissionens vegne Joe BORG Medlem af Kommissionen

(1) EUT L 344 af 31.12.2003, s. 1. Senest ændret ved forordning (EF) nr. 1928/2004 (EUT L 332 af 6.11.2004, s. 5).
(3)

ETSC bidrager til gennemførelse af målsætningerne i »Pericles«-programmet, jf. Rådets afgørelse 2001/923/EF af 17. december 2001 om et handlingsprogram for udveksling, bistand og uddannelse med henblik på beskyttelse af euroen mod falskmøntneri (»Pericles«-programmet) (5) og Rådets afgørelse 2001/924/EF af 17. december 2001 om udvidelse af afgørelse om et handlingsprogram for udveksling, bistand og uddannelse med henblik på beskyttelse af euroen mod falskmøntneri (»Pericles«-programmet) til også at omfatte de medlemsstater, som ikke har indført euroen som fælles valuta (6).
(3)

Efter landbrugsaftalens artikel 6, stk. 4 og 7, vedtog Den Blandede Landbrugskomité (i det følgende benævnt komitéen) den 21. oktober 2003 sin forretningsorden (3) og den oprettede de arbejdsgrupper, der er nødvendige for at kunne forvalte landbrugsaftalens bilag (4). Arbejdsgruppen for vinprodukter har holdt møde for at behandle spørgsmål vedrørende bilag 7 og gennemførelsen heraf, jf. artikel 27, stk. 1, i aftalens bilag 7, og for at udfærdige de forslag, der skal forelægges komitéen med henblik på at tilpasse appendikserne til bilag 7, jf. artikel 27, stk. 2, i aftalens bilag 7. I aftalens artikel 11 er det fastsat, at komitéen kan træffe afgørelse om ændringer af bilag 1 og 2 og appendikserne til de øvrige bilag til aftalen.
(7)

Medlemsstaterne bør deltage i de sammenlignende EF-prøver og -analyser, for så vidt som der normalt formeres eller afsættes formerings- og plantemateriale af de pågældende planter på deres område, for at sikre, at de rette konklusioner kan drages heraf.
(8)

For at sætte Kommissionen i stand til effektivt at overvåge, om selskabet overholder tilsagnet, når der forelægges en anmodning om overgang til fri omsætning for de relevante toldmyndigheder, skal fritagelse for antidumpingtolden være betinget af, at der forelægges en faktura, som mindst indeholder de oplysninger, der er opført i bilaget til forordning (EF) nr. 2272/2004. Disse oplysninger er også nødvendige for at sætte toldmyndighederne i stand til med tilstrækkelig nøjagtighed at sikre sig, at sendingen svarer til handelsdokumenterne. Forelægges der ikke en sådan faktura, eller svarer den ikke til den vare, der frembydes for toldmyndigheden, skal der betales antidumpingtold med den relevante sats.
(6)

For sammenlignende EF-prøver og -analyser, der varer mere end et år, bør den del af prøverne og analyserne, der foregår efter det første år, kunne godkendes af Kommissionen uden yderligere forelæggelse for Det Stående Udvalg for Prydplanteformeringsmateriale og Prydplanter, for så vidt der er tilstrækkelige bevillinger til rådighed.
(32)

Der var tredjeparter, der tilkendegav frygt for, at transaktionen kunne sikre Sony en enedominerende stilling på de nationale markeder for distribution af onlinemusik via selskabets elektroniske musikbutik Sony Connect. Det blev hævdet, at Sony ville kunne udnytte sin kontrol over joint venture-selskabet til at holde konkurrenter uden for det efterfølgende marked for distribution af onlinemusik, bl.a. ved at nægte konkurrerende onlineplatforme adgang til joint venture-selskabets biblioteker eller ved at udsætte sine konkurrenter for forskelsbehandling, f.eks. med hensyn til brugsregler, tidspunktet for lancering af nye sange og sporformat.
(5)

I de relevante EF-bestemmelser bør der indsættes kort over de forskellige lande for at tydeliggøre de oplysninger, som sendes til Kommissionen, og de lande, der deltager i ADNS.
(5)

I henhold til stk. 3 i afgørelse XII/2 fra det 12. møde blandt parterne i Montreal-protokollen vedrørende foranstaltninger til at lette overgangen til chlorfluorcarbonfri dosisinhalatorer (MDI) har Belgien, Tjekkiet, Danmark, Tyskland, Grækenland, Frankrig, Irland, Luxembourg, Nederlandene, Norge, Østrig, Portugal, Finland, Sverige og Det Forenede Kongerige for nylig meddelt FN’s miljøprogram (2), at chlorfluorcarboner (CFC) ikke længere er væsentlige for fremstillingen af specifikke CFC-MDI med korttidsvirkende beta-agonister. Med artikel 4, stk. 4, i), b), i forordning (EF) nr. 2037/2000 forebygges det, at CFC anvendes eller markedsføres, medmindre de betragtes som væsentlige på de betingelser, der er beskrevet i nævnte forordnings artikel 3, stk. 1. Denne ændring af omfanget af ikke-væsentlige anvendelser har mindsket efterspørgslen efter CFC i Fællesskabet. Med artikel 4, stk. 6, forebygges det endvidere, at CFC-MDI-produkter indføres og markedsføres, medmindre CFC-komponenten betragtes som væsentlig på de betingelser, der er beskrevet i artikel 3, stk. 1.
(6)

Principperne om forsvarlig økonomisk forvaltning kræver, at tilbagevendende problemer, som er opstået i forbindelse med driften af EF-referencelaboratoriet i Rom, skal tages i betragtning, når der ydes EF-tilskud til det. Det pågældende laboratorium blev underkastet revision i december 2004 med det formål yderligere at kontrollere, at funktioner, opgaver og kriterier for støtteberettigelse er i overensstemmelse med fællesskabsbestemmelserne.
(84)

For det andet passer investeringen perfekt ind i SEL's investeringsprogram, der fokuserer på en forbedring af produktionsapparatet uden at skabe ny kapacitet, der kunne fordreje markedsvilkårene, og lukningen af PM2 passer ifølge SEL selv »perfekt ind i Stora Ensos løbende moderniseringsprogram, der fokuserer på lukning af produktionsenheder, der ikke er rentable på langt sigt« (»dit past volledig in Stora Enso’s continue verbeteringsprogramma date er op gericht is productie-eenheden die op lange termijn niet rendabel zijn te laten uitlopen«). PM4 repræsenterer en forbedring i forhold til PM3, og den nye PM3 repræsenterer en forbedring i forhold til den gamle PM2, og lukningen af PM2 og andre anlæg i Sverige og Finland vil forhindre, at der opstår en situation med overkapacitet. Denne serie af investeringer medfører store fordele for SEL, for for det første vil virksomheden ikke skulle bære omkostningerne forbundet med en investering i en dyr og helt ny type maskine til magasinpapir, for det andet vil kapaciteten ikke blive forøget væsentligt, og for det tredje vil virksomheden få lejlighed til at udvikle sin egen teknologi uden at løbe alt for store finansielle eller økonomiske risici. Der fandtes intet alternativ til denne investering, der ville have muliggjort en billigere fremstilling af papir med et indhold af genbrugsfibre på 80 %. Eksempelvis ville en ombygning af PM2 have gjort det muligt at opnå et indhold af genbrugsfibre på maksimalt 55 %. Papirmøller, der i teknologisk og miljømæssig henseende ønsker at forblive konkurrencedygtige på langt sigt, må regelmæssigt foretage sådanne innovative investeringer. Det er derfor fortsat tvivlsomt, at støtten skulle udgøre et incitament, selv om investeringen vedrører en teknik, der overskrider det aktuelle tekniske niveau.
Ud over disse generelle betragtninger understreger de italienske myndigheder, at tilstedeværelsen af private redere på de ruter, der udbydes af selskaberne i Tirrenia-koncernen, er et ganske nyt og spredt fænomen, som er afgrænset til et fåtal af ruter, fortrinsvis i sommermånederne. I øvrigt medvirkede beregningsmetoden for den årlige kompensation, som består i at trække sommerens fortjeneste fra vinterens underskud, til at begrænse kompensationsbeløbet til et absolut minimum.

Ifølge de italienske myndigheder betyder det, at underskudsgarantien er nødvendig og nøjagtigt afpasset i forhold til den offentlige tjenesteydelse, som det er medlemsstatens ansvar at definere.

Med henvisning til overtrædelsen af de konkurrencebestemmelser, som Adriatica har gjort sig skyldig i på ruterne mellem Italien og Grækenland, fastslår de italienske myndigheder, at Kommissionens beslutning vedrørende denne overtrædelse ikke er endelig, at de to sager er enkeltstående, at støtten ikke er anvendt med henblik på at finansiere en konkurrenceforvridende adfærd, at en erklæring om uforligelighed ville være ensbetydende med en ny bøde, og at en eventuel tilbagebetaling ville bringe selskabet Adriaticas balance samt privatiseringsproces i fare.
5.

Det fremgår af bestemmelserne i EF-traktatens artikel 225 A sammenholdt med Euratom-traktatens artikel 140 B og artikel 3 i bilag I til protokollen vedrørende statutten for Domstolen, som ændret ved afgørelse 2004/752/EF, Euratom, at ansøgerne til embedet som dommer skal opfylde følgende betingelser: — yde fuld garanti for uafhængighed — have de nødvendige kvalifikationer til at varetage retslige funktioner — være statsborgere i Unionen. Ansøgerne gøres opmærksom på, at ovennævnte udvalg ikke blot skal tage hensyn til disse mindstekrav, men også til bl.a. ansøgernes evne til at arbejde i en kollegakreds i et internationalt og flersproget miljø, samt til arten, omfanget og varigheden af den erfaring, der er relevant for de funktioner, de skal varetage.
(57)

Under hensyn til de af Spanien forelagte oplysninger mener Kommissionen, at støtteordningen bl.a. har til formål at hjælpe SMV’er med at tilpasse sig de nye EF-standarder i løbet af en periode på tre år at regne fra vedtagelsen af nye obligatoriske EF-standarder og til at hjælpe til investering i mangel af obligatoriske EF-standarder og til investeringer med henblik på tilpasning til strengere nationale standarder end de gældende EF-standarder. Ordningen godkender denne støtte på indtil 15 % brutto af de støtteberettigede omkostninger, hvilket er i overensstemmelse med rammebestemmelserne. Kommissionen finder, at de pågældende investeringer er i overensstemmelse med afsnit E.1.6 i rammebestemmelserne. Hvad angår forurening af vandet, er investeringer absolut nødvendige for at kontrollere vandomløbet fra nedlagte udvindingssteder. Formålet med disse investeringer er bl.a. at kontrollere grundvandet, undgå oversvømmelser og bidrage til risikofrit omløb af vandet fra udvindingsstederne, der skal opfylde kvalitetsstandarderne i den spanske lovgivning. Kommissionen mener, at ved fastlæggelsen af de udgifter, der kan være støtteberettigede, nettoberegnes støtten i forhold til de fordele, der følger af investeringen. Dette element svarer til punkt 37 i rammebestemmelserne. I henhold til punkt 38 tages der ved beregningen af de støtteberettigede omkostninger hensyn til den største potentielle værdi af de rehabiliterede områder. Hvad angår rehabiliteringen af minerne, begrænser de støtteberettigede omkostninger sig til omkostningerne til minedrift, herunder personale, materialer og afskrivning af de maskiner, der er nødvendige for at undgå emission af gasser og væsker fra de underjordiske miner, for at undgå adgangen til farlige miner og forurening af vandressourcerne og for at bidrage til genvinding af affald. I denne henseende er ordningen i overensstemmelse med punkt 36 i rammebestemmelserne.
(34)

Efter Corus' mening er der ikke meget håb om, at Carsid kan nå op på et overskud, der kan gøre virksomheden levedygtig. Det er netop grunden til, at Usinor i februar offentligt annoncerede, at stålproduktionen i Charleroi ikke havde nogen fremtid. Derfor kan Sogepas investering ikke betragtes som en normal investors handling. De andre aktionærer har andre bevæggrunde — Usinor ønsker at forlade Charleroi uden at genforhandle de forpligtelser, man indgik ved købet af Cockerill, og denne operation gør det muligt at gøre dette til den lavest mulige udgift eller endda helt uden udgifter; Duferco kan sandsynligvis få mere tilbage end de tab, man led ved at overdrage leverancerne af plader til de belgiske virksomheder til Carsid takket være overskud fra salg af færdige produkter. Duferco betragter ligeledes denne operation som en mulighed for at undgå at reparere højovnen i Clabecq og overføre produktionen til Charleroi, hvor man håber på at tabe færre penge end i Clabecq. Denne operation vil imidlertid ikke medføre noget overskud. Sogepa investerer således kun for at bevare arbejdspladser.
(26)

I denne forbindelse bemærker Kommissionen for det første, at den ikke godkender matching af påstået støtte fra en anden medlemsstat; derfor finder bestemmelsen ikke anvendelse på denne sag. Kommissionen er af den mening, at brugen af »kan« giver den beføjelser til ikke at anvende denne bestemmelse på matching af formodet støtte fra en anden medlemsstat. For det andet minder Kommissionen om, at den ikke har fået nye oplysninger, som kan fjerne dens tvivl om den påstand, at der var tilstrækkeligt bevis for den påståede spanske støtte (se betragtning 24 ovenfor). For det tredje bekræfter Kommissionen, som den har anført i sin beslutning om indledning af proceduren, at det i den bestemmelse drejer sig om kreditter til redere (eller tredjeparter), mens den aktuelle støtte vedrører subsidier til skibsværfter. Endelig er Kommissionen ikke enig med Nederlandene i, at støtten udelukkende skal vurderes på grundlag af Rådets beslutninger, som er baseret på OECD-bestemmelser vedrørende eksportkreditter. Statsstøtte som omhandlet i traktatens artikel 87, stk. 1, til skibsbygning skal nødvendigvis vurderes på grundlag af de bestemmelser, som Kommissionen selv har pålagt (rammebestemmelserne for skibsbygning), hvis de i traktaten omhandlede undtagelser med hensyn til statsstøttes uforenelighed skal anvendes.
(76)

I beslutningen om at indlede proceduren har Kommissionen undersøgt foranstaltningerne i henhold til rammebestemmelserne for omstrukturering, som blev vedtaget i 1999. Frankrig anfægter ikke denne fremgangsmåde i sin reaktion på beslutningen. Det skal bemærkes, at der i artikel 5 i forordningen om skibsbygning henvises til Fællesskabets rammebestemmelser for statsstøtte til redning og omstrukturering af kriseramte virksomheder (12) fra 1994 (i det følgende benævnt »rammebestemmelserne for omstrukturering fra 1994«), som i 1999 blev erstattet af rammebestemmelserne for omstrukturering. Kommissionen konkluderer imidlertid, at selv om man anvendte rammebestemmelserne fra 1994, ville ovenstående ræsonnement ikke være anderledes. For det første kan et nyt selskab i sagens natur ikke være en kriseramt virksomhed. Selv om rammebestemmelserne om omstrukturering fra 1994 er mindre eksplicitte, navnlig i deres definition af en kriseramt virksomhed, er de klart beregnet på redning og omstrukturering af eksisterende og ikke af nystiftede virksomheder. For det andet fandtes kriteriet om begrænsning af støtten til det strengt nødvendige minimum allerede i rammebestemmelserne for omstrukturering fra 1994 (13), og det er ikke opfyldt i den foreliggende sag.
(2)

Ved Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (2), fastsættes der krav til veterinærkontrollen af sendinger af visse animalske produkter fra tredjelande samt bestemmelser om blandt andet oplagring på toldoplag for produkter, der ikke opfylder Fællesskabets dyresundhedsmæssige betingelser for import.
DA Den Europæiske Unions Tidende L 99/15

KOMMISSIONENS BESLUTNING

af 18. april 2005

om forlængelse af den begrænsede godkendelse af »RINAVE — Registro Internacional Naval, SA«

(meddelt under nummer K(2005) 1156)

(Kun den portugisiske udgave er autentisk)

(EØS-relevant tekst)

(2005/311/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 94/57/EF af 22. november 1994 om fælles regler og standarder for organisationer, der udfører inspektion og syn af skibe, og for søfartsmyndigheders aktiviteter i forbindelse dermed (1), særlig artikel 4, stk. 3,

under henvisning til de portugisiske myndigheders breve af 25. marts 2003 og 8. maj 2003 vedrørende anmodning om en forlængelse af den begrænsede godkendelse af »RINAVE — Registro Internacional Naval, SA« (herefter »RINAVE«) i henhold til artikel 4, stk. 2 og 3, i ovenfor nævnte direktiv i en ubegrænset periode, og

ud fra følgende betragtninger:

(1) Den begrænsede godkendelse i henhold til artikel 4, stk. 3, i direktiv 94/57/EF er en godkendelse, som tildeles organisationer (klassifikationsselsskaber), der opfylder alle kravene i bilaget bortset fra dem, der er nævnt i bilagets punkt 2 og 3 i afsnittet »Generelle krav«, og som har begrænset gyldighedsperiode og omfang, således at de berørte organisationer kan høste yderligere erfaringer.

(2) Med Kommissionens beslutning 2000/481/EF (2) anerkendtes RINAVE i henhold til artikel 4, stk. 3, for Portugal for en periode på tre år.

(3) Kommissionen har kontrolleret, at RINAVE opfylder alle kravene i bilaget til det ovenfor nævnte direktiv bortset fra dem, der er nævnt i bilagets punkt 2 og 3 i afsnittet »Generelle krav«, herunder de nye bestemmelser, der henvises til i artikel 4, stk. 5.

(4) Kommissionens kontrol har desuden påvist organisationens afhængighed af en anden anerkendt organisations tekniske bestemmelser.

(5) I tidsrummet 2000-2003 har RINAVE’s resultater med hensyn til sikkerhed og forureningsforebyggelse, som offentliggøres i henhold til Paris-aftalememorandummet, konstant været på højeste niveau.

(6) De i denne beslutning fastsatte foranstaltninger er i overensstemmelse med udtalelse fra det i medfør af artikel 7 i direktiv 94/57/EF nedsatte udvalg —

VEDTAGET FØLGENDE BESLUTNING:

Artikel 1

Den begrænsede godkendelse af »RINAVE — Registro Internacional Naval, SA« forlænges i henhold til artikel 4, stk. 3, i direktiv 94/57/EF for en periode på tre år fra tidspunktet for denne beslutnings vedtagelse.

Artikel 2

Virkningerne af den forlængede godkendelse er begrænset til Portugal.

Artikel 3

Denne beslutning er rettet til Den Portugisiske Republik.

Udfærdiget i Bruxelles, den 18. april 2005. På Kommissionens vegne Jacques BARROT Næstformand

(1) EFT L 319 af 12.12.1994, s. 20. Senest ændret ved Europa-Parlamentets og Rådets direktiv 2002/84/EF (EFT L 324 af 29.11.2002, s. 53).

(2) EFT L 193 af 29.7.2000, s. 91.
(5)

Østrig bør fungere som koordinator for at sikre, at den samlede mængde frø, der gives tilladelse til i henhold til denne beslutning, ikke overstiger den her fastsatte maksimumsmængde.
(34)

Efter Kommissionens opfattelse er overtrædelserne i denne sag meget alvorlige. En anmeldelse er grundlaget og udgangspunktet for Kommissionens efterforskning af en fusion. Den er i vid udstrækning afgørende for, hvordan Kommissionen griber en sag an, og hvor den lægger hovedvægten i sin efterforskning. Urigtige oplysninger skaber risiko for, at vigtige aspekter, der er relevante for vurderingen af en fusion ud fra et konkurrencemæssigt synspunkt, enten ikke undersøges eller analyseres af Kommissionen, hvilket fører til, at den endelige beslutning får slagside, da den er baseret på urigtige eller ufuldstændige oplysninger. Det samme kan siges om undladelsen af at give rigtige oplysninger i artikel 11-svaret, hvilket forhindrede Kommissionen i at foretage en fuldstændig og korrekt vurdering af fusionen.
(51)

Kommissionen kan ikke acceptere Det Forenede Kongeriges argument, ifølge hvilket en kapacitetsændring udelukkende skal beregnes ved at se på det her omhandlede projekt og ikke på PSA’s europæiske produktionskapacitet. Ifølge rammebestemmelserne for motorkøretøjer sammenligner cost-benefit-analysen tilsvarende projekter, hvilket bl.a. vil sige projekter til produktion af det samme antal køretøjer. Det er derfor korrekt, men irrelevant, at det her omhandlede projekt ikke påvirker PSA’s samlede produktionskapacitet. Som det imidlertid klart fremgår af punkt 3.2.d i rammebestemmelserne for motorkøretøjer, er formålet med »top up«-reguleringen at fastslå investeringsprojektets følger for konkurrencen, herunder en eventuel ændret produktionskapacitet i den omhandlede koncern. I den henseende har Kommissionen sammenlignet den samlede europæiske produktionskapacitet for den pågældende bilproducent før og efter projektet. Ifølge de fremlagte dokumenter vil PSA’s kapacitet blive øget betragteligt med idriftsættelse af nye faciliteter i Kolin (200 000 biler/år for PSA) og i Trnava (300 000 enheder), mens der ikke er planlagt tilsvarende nedskæringer på andre europæiske produktionsanlæg. Den regionale ulempefaktor ifølge cost-benefit-analysen vil derfor blive reduceret med 2 % (store følger for konkurrencen på grund af et investeringsprojekt i et område omfattet af artikel 87, stk. 3, litra c)), der giver en endelig faktor på 10,44 %.
(3)

Der er anerkendt ligestilling for tyresæd med hensyn til de dyresundhedsmæssige betingelser på grundlag af direktiv 88/407/EØF, som ændret ved direktiv 2003/43/EF (5), og der er derfor behov for et forenklet standardcertifikat for tyresæd.